สวัสดีค่ะ คุณพอดีมีเรื่องจะปรึกษาหน่อยค่ะว่าตอนนี้หนูได้พยายามมีลูกอยู่แล้วได้ปฏิสนธิกันวันที่ไข่ตก และตอนนี้ก็ผ่านมา2วันแล้วที่ปฏิสนธิ แล้ววันที่3มันมีอาการ เจ็บหน่วงๆตรงท้องเล็กลามไปปวดหลังลงไปขา อาการเหมือนจะเป็นประจำเดือนอ่ะค่ะ คืออยากทราบว่า มีสิทธิที่จะท้องหรือไม่ท้องยังไงไมค่ะ กังวลมากกว่าไม่ติด เพราะอาการเหมือนประจำเดือนจะมาค่ะ(แต่2เดือนก่อนประจำเดือน เดือน ก.พ.มา26-28 พอมาเดือน มี.ค.มันมา 27-28 มันเป็นแค่2วันค่ะ แค่อยากทราบว่า อาการหน่วงๆที่ท้องน้อยปวดหลังลงขาคืออาการอะไรค่ะ (ขอโทษนะค่ะยาวหน่อย) ขอบที่ตอบด้วยน้ะค่ะ
สวัสดีครับ จากที่เล่ามา หากผ่านมาเพียง 2 วันจากวันตกไข่ คงยังไม่สามารถบอกได้ว่าตั้งครรภ์หรือไม่นะครับ เพราะต่อให้มีการปฏิสนธิจริง กว่าระดับฮอร์โมนในการตั้งครรภ์จะสูงพอให้ตรวจสอบ ก็ต้องรออีกราว 2 สัปดาห์ หรือก็คือช่วง 4 สัปดาห์หลังมีประจำเดือนล่าสุด ซึ่งหากมีการตั้งครรภ์จริง ประจำเดือนก็จะขาด จึงจะตรวจการตั้งครรภ์ได้นั่นเองครับส่วนอาการปวดเกร็งปวดหน่วงตรงท้องร้าวลงขานั้นอาจเกิดได้จากหลายสาเหตุครับ อาทิเช่น นิ่วในไต นิ่วในกระเพาะปัสสาวะ กระเพาะปัสสาวะอักเสบ เป็นต้น เบื้องต้น ขอให้ดื่มน้ำมากๆ และไม่อั้นปัสสาวะครับแต่หากยังมีอาการปวดท้องต่อเนื่อง ก็ควรพบแพทย์เพื่อตรวจเพิ่มเติม และวินิจฉัย รักษาต่อไปดีกว่าครับ เพราะหากปล่อยทิ้งไว้ อาจทำให้อาการเป็นมากขึ้นได้ครับ